ટાપુઓ ધરાવતું આ શહેર વેપારી સેક્ટરમાં થયેલા ધારદાર વધારાનું સાક્ષી છે. દક્ષિણ મુંબઈનો એક બ્રોકર પોતાનું નામ ન આપવાની શરતે કહે છે, ‘પ્રીમિયમ એટલે કે સારામાં સારી ઑફિસની જગ્યાઓનો દર સરેરાશ ૨૦,૦૦૦થી ૨૫,૦૦૦ રૂપિયા સ્ક્વેરફૂટદીઠ થવા લાગ્યો છે. નરીમાન પૉઇન્ટથી વરલી સુધીના આખા વિસ્તારમાં લગભગ આ જ દર ચાલી રહ્યો છે. જોકે તાડદેવ, મુંબઈ સેન્ટ્રલ, ગ્રાન્ટ રોડ અને લોઅર પરેલના અમુક હિસ્સામાંના ખાસ અવિકસિત વિસ્તાર એના કરતાં લગભગ પચીસ ટકા ઓછો ભાવ ધરાવે છે; પણ છેવટનો ભાવ તો બિલ્ડિંગ કેવું છે અને એ કયા વિસ્તારમાં આવેલું છે એ પ્રમાણે જ હોય છે. કફ પરેડથી વરલી સુધીનો આખો પટ શહેરનું આર્થિક કેન્દ્ર અને કમર્શિયલ હબ થઈ ગયાં છે અને એ આખો વિસ્તાર કૉર્પોરેટ હાઉસનો મુખ્ય મથક બની ગયો છે.’